### Beslutningstema

I denne sag godkendes Brand & Redning Sønderjyllands årsregnskab for 2022.

### Historik

Brand & Redning Sønderjyllands årsregnskab og revisionsberetning for 2022 skal efter Beredskabskommissionens behandling godkendes af ejerkommunernes kommunalbestyrelser, jf. vedtægternes pkt. 15.5.

### Sagsfremstilling

Beredskabskommissionen behandlede årsregnskab og revisionsberetning for 2022 på mødet den 22. marts 2023. Beredskabskommissionen udtalte enstemmigt opbakning til årsregnskab og revisionsberetning. Beredskabskommissionen har derfor sendt årsregnskabet til endelig godkendelse i ejerkommunernes kommunalbestyrelser.

Beredskabskommissionens behandling af årsregnskabet og revisionsberetningen for 2022 er vedhæftet i bilag.

I forhold til det korrigerede budget 2022 udviser regnskab 2022 et mindreforbrug på anlæg på 1,7 mio. kr., samt et merforbrug på beredskabsområdets drift på 0,264 mio. kr., og et mindre forbrug på det indtægtsdækkede område på 0,276 mio. Mindreforbruget på anlæg er disponeret til overførsler i 2023. Overførselssagen blev sammen med årsregnskabet behandlet på Beredskabskommissionens møde den 22. marts 2023.

### Beredskabskommissionen indstiller,

at Brand & Redning Sønderjyllands årsregnskab og revisionsberetning for 2022 godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 20. april 2023, pkt. 5:

Indstillingen anbefales.

Hugo Bruun deltog ikke i mødet.

### Beslutning

Indstillingen godkendt.